text: Hockey-spillere løb med panten på Grøn Koncert
  17 juli 2015 kl. 11.04
  Elhockeyklubben hos Aabenraa Handicap Idrætsforening løb med sejren.
  Under torsdagens koncert i Kolding havde publikum mulighed for at donere deres pant til et af to lokale mangfoldighedsprojekter.
  Enten elhockeyklubben hos Aabenraa Handicap Idrætsforening, der gerne vil på træningstur til Canada og USA, eller spillestedet Det Bruunske Pakhus i Fredericia, der ønsker sig en ny kørestolsrampe, kunne publikum i Kolding stemme på ved hjælp af deres pant.
  Sidst på dagen blev donationerne talt op, og vinderen, der havde modtaget den største donation, blev sønderjyderne.
  Præcis hvor meget donationen lyder på bliver offentliggjort efter sidste koncert den 26. juli. Her tæller Grøn Koncert alle pantkronerne sammen, så de fordeles ligeligt mellem de otte vinderprojekter.
  Læs mere om projektet og download alle projektbeskrivelser her.
  